صحت اور خاندانی بہبود کی وزارت
ہندوستان کورونا عالمی وبا کے پیش نظر آنے والے کسی بھی چیلنج سے اب بہتر طریقے سے نمٹنے کے لئے پوری طرح تیار ہے۔ انڈیا اکنامک کانکلیو میں مرکزی وزیر صحت ڈاکٹر ہرش وردھن کا بیان
ویکسین کے تئیں اعتماد وبھروسے کو بنائے رکھنے اور عوام کے درمیان کسی بھی ٹیکے کے تئیں جھجھک کو دور کرنے کے لئے ہماری مواصلاتی حکمت عملی پوری طرح تیار
نئی دہلی26،مارچ2021
حکومت ریاستوں کو ان کی ٹیکہ کاری کی صلاحیتوں کے مطابق یومیہ ٹیکوں کی سپلائی کو یقینی بنارہی ہے۔ دی ٹائمز ناؤ نیٹ ورک کے ذریعے منعقدہ انڈیا اکنامک کانکلیو میں آج صحت وخاندانی بہبود کے مرکزی وزیر ڈاکٹر ہرش وردھن کا انٹرویو لیاگیا۔
ہندوستان میں کووڈ-19 عالمی وبا کی ابھی تک صورتحال اور تجربے اور کووڈ معاملوں میں پھر سے آرہی تیزی پر اظہار خیال کرتے ہوئے ڈاکٹر ہرش وردھن نے کہا کہ مرکز اور ریاستی سرکاروں کی ٹھوس کوششوں اور ٹسٹ، ٹریک اینڈ ٹریٹ، حکمت عملی میں ہندوستان کی سرمایہ کاری کے پیش نظر ملک میں کم از کم معاملے درج ہوئے اور فی 10اموات میں بھی ہندوستان بہتر حالت میں رہا ہے۔ عالمی وبا کے ابتدائی مرحلے میں ہمیں ہر چیز ایک دم شروع سے قائم کرنی پڑی، چاہے وہ نگرانی، لیباریٹریوں کی صلاحیت، کووڈ کے لئے وقف کیے گئے اسپتال کے بنیادی ڈھانچے، علاج اور ویکسین سے متعلق لاجیسٹکس ہی کیوں نہ ہوں۔ اس کے علاوہ کووڈ کے خلاف صحیح برتاؤ کو عام تحریک بنانے کے قدم کو بھی نہیں بھولا جاسکتا ہے۔ ہم نے یہ دکھا دیا ہے کہ ٹسٹ، پتہ لگانے اور علاج کرنے کی پالیسی سے کس حد تک کووڈ پھیلنے سے روکا جاسکتا ہے۔
انہوں نے کہا کہ اب جب چیزیں اور نظام ٹھیک ہوتا جارہا ہے تو اس عالمی وبا کے پیش نظر ہمارے راستےمیں آرہے کسی بھی چیلنج سے نمٹنے کے لئے ہم بہتر طریقے سے تیار ہیں۔ کورونا کے معاملوں میں حالیہ اضافہ کی صورتحال پر کڑی نظر رکھی جارہی ہے۔ کووڈ پروٹوکول پر سختی سے عمل کرنے کے ساتھ ساتھ جہاں کہیں بھی ضرورت ہو چھوٹے کنٹینمنٹ زون بنانے جیسے فیصلہ کن اقدام اور بڑھتے معاملوں پر نظر رکھی جارہی ہے۔
ہندوستان میں کووڈ کی دوسری لہر پر ایک سوال کا جواب دیتے ہوئے ڈاکٹر ہرش وردھن نے کہا کہ ہندوستان نے ملک میں کووڈ عالمی وبا سے نمٹنے میں ایک گریڈڈ، سرگرم، پوری طرح سرکار اور سماج کے نقطہ نظر کو اپنایا ہے۔ معاشی اور تجارتی سرگرمیوں کے پھر سے شروع ہونے کے بعد ملک میں کووڈ-19 کے گراف میں لگاتار گراوٹ آئی ہے۔ یہ اس اقتصادی اثر کو نکارنے کے لئے ضروری تھا جو بھارت سمیت عالمی سطح پر اس عالمی وبا نے پیدا کیا ہے۔ تاریخ پر نظر ڈالیں تو پتہ چلتا ہے کہ ہر عالمی وبا کئی لہروں میں آتی ہے اور کوو ڈ بھی اس سے الگ نہیں ہے۔ یہ تب صاف ہوگیا جب یوروپ اور امریکہ میں کورونا کی دوسری لہر آئی، سائنسی برادری ابھی بھی اس بات کی کھوج میں لگی ہوئی ہے کہ آخر عالمی وبا اس طرح سے کیوں برتاؤ کرتا ہے۔
انہوں نے بات جاری رکھتے ہوئے کہا کہ سماجی فاصلہ قائم رکھنا کووڈ-19 وائرس کے پھیلاؤ کو روکنے کا ایک تسلیم شدہ طریقہ ہے۔انہوں نے مزید کہا کہ سماجی دوری قائم رکھنا کووڈ-19 وائرس کے پھیلاؤ کو روکنے کا ایک تسلیم شدہ طریقہ ہے۔ سماجی دوری رکھنے کے ان اقدامات کو یقینی بنانے کے لئے ضروری ہے۔
وائرس اور اس کے اثرات کی ڈائنامک فطرت پر تبصرہ کرتے ہوئے ڈاکٹر ہرش وردھن نے کہا کہ اس کورونا وائرس کی تاریخ نہ معلوم ہے۔ کووڈ-19 بیماری اپنے برتاؤ میں بہت ڈائنامک ہے۔ اس لئے پہلے دن سے ہی ہم اس وبا کے اثر کو کم کرنے کے لئے فیصلہ لینے میں سائنس دانوں کے مشوروں کا سہارا لے رہے ہیں۔ ہماری وائرس کے پھیلاؤ کو روکنے کی حکمت عملی سائنسی حقائق پر مبنی تھی، جس کی دنیا بھر میں تعریف کی گئی۔
مستفیدین کو کم ویکسین کوریج اور ٹیکہ لگوانے کو لے کر جھجھک کے بارے میں تشویش پر بات کرتے ہوئے ہوئے انہوں نے کہا کہ کووڈ-19 ٹیکہ کاری مہم کی بھارت کی اس عالمی وبا کے خلاف مورچے میں بے حد اہم رول ہے۔
کچھ رپورٹوں کے سامنے آنے کے بعد کووی شیلڈ کو لے کر بڑھتی تشویش پر رد عمل ظاہر کرتے ہوئے ڈاکٹر ہرش وردھن نے کہا کہ ایسے معاملوں کی ان ملکوں کی متعلقہ سرکاروں کے ذریعے جانچ کی جارہے، جہاں وہ سامنے آئے ہیں۔ ہندوستان میں ٹیکہ کاری کے بعد منفی واقعات کے سبھی معاملوں کی نگرانی کی ایک مضبوط نگرانی نظام کے توسط سے کی جاتی ہے۔ ٹیکہ کاری کے بعدمنفی اثر کا سبھی واقعات کا تجزیہ تشکیل دی گئی۔ اے ای ایف آئی کمیٹی کے ذریعے کیا جاتا ہے۔ یہ کمیٹی طے کرتی ہے کہ کیا کوئی حادثہ یا واقعہ ویکسین یا ٹیکہ کاری رد عمل سے متعلق ہے یا کسی دیگر سبب کی وجہ سے ہوئی ہے۔ اب تک بھارت میں ٹیکہ کاری کے بعد کوئی منفی واقعہ سامنے نہیں آیا ہے۔
ڈاکٹر ہرش وردھن نے یقین دہانی کرائی کہ موجودہ ٹیکے سارس کوی اور موجودہ ویرینٹ کے خلاف مؤثر ہے، ساتھ ہی انہوں نے یہ بھی کہا کہ حکومت لگاتار بدلتے منظر نامے پر نظر رکھے ہوئے ہے۔ انہوں نے کہا کہ دستیاب سائنسی ثبوتوں کے مطابق پروگرام کو اور مضبوط بنایا جائے گا۔
...............................................................
ش ح، ح ا، ع ر
U-3111
(Visitor Counter : 129